
R A P O R T

asupra proiectului de Lege privind aprobarea Ordonanţei Guvernului nr.32/2003 pentru modificarea şi completarea Legii nr.203/1999 privind permisele de muncă

În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege privind aprobarea Ordonanţei Guvernului nr.32/2003 pentru modificarea şi completarea Legii nr.203/1999 privind permisele de muncă, trimis comisiei cu adresa nr.30 din 3 februarie 2003.


La întocmirea prezentului raport, Comisia a avut în vedere avizele primite de la Consiliul Legislativ, Consiliul Economic şi Social şi de la următoarele comisii:

1. Comisia juridică, de disciplină şi imunităţi;

2. Comisia pentru drepturile omului, culte şi problemele minorităţilor naţionale.

Comisia a fost sesizată cu dezbaterea şi avizarea proiectului de lege mai sus menţionat în procedură obişnuită.

Proiectul de lege face parte din categoria legilor ordinare, conform prevederilor constituţionale.

Proiectul de lege are ca obiect de reglementare modificarea şi completarea Legii nr.203/1999 privind permisele de muncă, sub aspectul definirii unor categorii de lucrători străini, al enumerării categoriilor de străini care pot fi încadraţi fără permis de muncă, al eliminării obligativităţii obţinerii permiselor de muncă de către cetăţenii Uniunii Europene şi al înăspririi sancţiunilor în acest domeniu.

Comisia propune Plenului aprobarea proiectului de lege întrucât este necesară armonizarea prevederilor Legii nr.203/1999 cu prevederile comunitare în domeniu.


La dezbaterea acestui proiect de lege a participat ca invitat d-na Simona Bordeianu – director în cadrul Ministerului Muncii şi Solidarităţii Sociale.
La lucrările comisiei au fost prezenţi 18 deputaţi, din totalul de 20 membri ai comisiei.

În urma dezbaterii proiectului de lege în şedinţa din data de 26 februarie 2003, Comisia propune adoptarea acestuia cu următoarele modificări:

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Articol unic. – Se aprobă Ordonanţa Guvernului nr.32/2003 pentru modificarea şi completarea Legii nr.203/1999 privind permisele de muncă, adoptată în temeiul art.1 pct.IV poz.2 din Legea 680/2002 privind abilitarea Guvernului de a emite ordonanţe.


	Se propune reformularea textului după cum urmează:

“Articol unic. – Se aprobă Ordonanţa Guvernului nr.32 din 30 ianuarie 2003 pentru modificarea şi completarea Legii nr.203/1999 privind permisele de muncă, adoptată în temeiul art.1 pct.IV poz.2 din Legea nr.680/2002 privind abilitarea Guvernului de a emite ordonanţe, publicată în Monitorul Oficial al României, Partea I, nr.62 din 1 februarie 2003, cu următoarea modificare:”
Autor: deputat Smaranda Dobrescu


	Pentru respectarea normelor de tehnică legislativă şi ca urmare a modificării propuse în prezentul raport.

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	2
	8. Articolul 5 se modifică şi va avea următorul cuprins:

“Art.5. – Pot fi încadraţi în muncă la persoane fizice sau juridice din România, fără permis de muncă, următoarele categorii:

a) …………………………………………

b) …………………………………………

c) cetăţenii străini al căror acces liber pe piaţa muncii din România este reglementat prin acorduri, convenţii sau înţelegeri bilaterale încheiate de România cu alte state;

d) ………………………………………..”

	Se propune introducerea în Legea de aprobare a unui text nou, cu următorul cuprins:

“La Articolul I, punctul 8, litera c) a articolului 5 va avea următorul cuprins:

“c) cetăţenii străini al căror acces pe piaţa muncii din România este reglementat prin acorduri, convenţii sau înţelegeri bilaterale încheiate de România cu alte state;”

Autor: deputat Smaranda Dobrescu
	S-a eliminat cuvântul “liber” întrucât accesul pe piaţa muncii este reglementat prin acorduri, convenţii sau înţelegeri bilaterale.


Comisia a propus aprobarea proiectului cu unanimitate de voturi pentru.

PREŞEDINTE,





SECRETAR,

Smaranda DOBRESCU

